smcproject/ml-wiki-sentences huggingface dataset:
ഭ്രമണം ചെയ്യുന്ന വസ്തുക്കളുടെ ഭ്രമണപഥത്തെക്കുറിച്ച് ഉദാത്തബലതന്ത്രത്തിൽ നിലനിന്നിരുന്ന പല സിദ്ധാന്തങ്ങളും സാമാന്യ ആപേക്ഷികതയുടെ ആവിർഭാവത്തോടെ തിരുത്തിയെഴുതപ്പെട്ടു.
ജ്യോതിർഗോളങ്ങളുടെ പുരസ്സരണം (precession), ഗുരുത്വതരംഗങ്ങൾ പ്രസരിപ്പിക്കുന്നതുമൂലമുണ്ടാകുന്ന orbital decay എന്നിവയെല്ലാം കൃത്യമായി വിശദീകരിക്കാൻ സാമാന്യ ആപേക്ഷികതയ്ക്കു കഴിഞ്ഞു.
അപസൗരത്തിന്റെയും ഉപസൗരത്തിന്റെയും പുരസ്സരണം ഒരു നക്ഷത്രത്തിനു ചുറ്റുമുള്ള ഗ്രഹത്തിന്റെ ഭ്രമണപഥം.
ഉദാത്തബലതന്ത്രപ്രകാരമുള്ളത് ചുവപ്പുനിറത്തിലും ഐൻസ്റ്റീന്റെ സിദ്ധാന്തപ്രകാരമുള്ളത് നീലനിറത്തിലും.
സാമാന്യആപേക്ഷികതയനുസരിച്ച് ഭ്രമണം ചെയ്യുന്ന വസ്തുവിന്റെ അപസൗരം പുരസ്സരണം ചെയ്യുന്നു.
അതായത് ഭ്രമണപഥം കൃത്യമായ ദീർഘവൃത്തം (ellipse)അല്ല മറിച്ച് പുരസ്സരണം മൂല രൂപമാറ്റം സംഭവിച്ച എലിപ്സ് - ഒരു റോസ് കർവ് ആകൃതിയിലുള്ളത് - ആണ്(ചിത്രം കാണുക).
1859-ൽ Urbain Le Verrier കണ്ടെത്തിയ ബുധന്റെ ഉപസൗരത്തിലുണ്ടാകുന്ന നീക്കം(Perihelion shift of Mercury) കൃത്യമായി പ്രവചിക്കാൻ ഈ സിദ്ധാന്തത്തിനു കഴിഞ്ഞു.
ഷ്വാർസ്ചൈൽഡ് നിർദ്ധാരണമൂല്യം ഉപയോഗിച്ചും കുറച്ചുകൂടി സാമാന്യമായ post-Newtonian formalism ഉപയോഗിച്ചും ഈ പ്രതിഭാസം വിശദീകരിക്കാം.
ഈ ആപേക്ഷിക പുരസ്സരണം ബുധൻ , ശുക്രൻ , ഭൂമി എന്നീ ഗ്രഹങ്ങളുടെ ഭ്രമണപഥങ്ങളിലും ബൈനറി പൾസാറുകളിലും കണ്ടുപിടിക്കപ്പെട്ടിട്ടുണ്ട്.
Orbital decay Orbital decay for PSR1913+16: time shift in seconds, tracked over three decades.
സാമാന്യ ആപേക്ഷികതപ്രകാരം ഒരു പിണ്ഡകേന്ദ്രത്തിനു ചുറ്റും ഭ്രമണം ചെയ്യുന്ന രണ്ടു വസ്തുക്കളുടെ വ്യൂഹം(ഉദാ. ദ്വന്ദ്വനക്ഷത്രം ) ഗുരുത്വാകർഷണതരംഗങ്ങൾ പുറപ്പെടുവിക്കും.
അങ്ങനെയുണ്ടാകുന്ന ഊർജ്ജനഷ്ടം മൂലം അവയ്ക്കിടയിലെ ദൂരവും പരിക്രമണദൈർഘ്യവും കുറയുന്നു.
സൗരയൂഥത്തിലെ സാധാരണ ദ്വന്ദ്വനക്ഷത്രങ്ങളിൽ ഈ പ്രതിഭാസം വളരെച്ചെറുതാണ്.
എന്നാൽ ബൈനറി പൾസാറുകൾ, ഒരു പിണ്ഡകേന്ദ്രത്തിനു ചുറ്റുമുള്ള രണ്ടു ന്യൂട്രോൺ നക്ഷത്രങ്ങളുടെ വ്യൂഹം എന്നിവയിലെല്ലാം ഈ പ്രതിഭാസം നിരീക്ഷിക്കാം.
ഗുരുത്വതരംഗങ്ങൾ ഓർബിറ്റൽ പിരീഡിലുണ്ടാകുന്ന ഈ കുറവ് ആദ്യമായി നിരീക്ഷിച്ചത് റസ്സൽ അലൻ ഹൾസ് , ജോസഫ് ഹൂട്ടൺ ടെയ്‌ലർ എന്നിവരാണ്.
PSR1913+16 എന്ന ബൈനറി പൾസാറിൽ 1974-ൽ നടത്തിയ ഈ നിരീക്ഷണത്തിന് 1993-ൽ അവർക്ക് ഭൗതികശാസ്ത്രത്തിനുള്ള നോബൽ സമ്മാനം ലഭിക്കുകയുണ്ടായി.
അതിനുശേഷം ഇത്തരത്തിലുള്ള നിരവധി ബൈനറി പൾസാറുകൾ കണ്ടെത്തി.
വ്യൂഹത്തിലെ രണ്ടു നക്ഷത്രങ്ങളും പൾസാറുകളായ PSR J0737-3039 അവയിൽ ശ്രദ്ധേയമാണ്.
ജ്യോതിർഭൗതികത്തിൽ ഗുരുത്വാകർഷണ ലെൻസിങ് Einstein cross : four images of the same astronomical object, produced by a gravitational lens
ഗുരുത്വാകർഷണത്തിന്റെ സ്വാധീനം കൊണ്ട് പ്രകാശത്തിന്റെ സഞ്ചാരദിശക്കുണ്ടാകുന്ന വ്യതിയാനമാണ് ഈ പ്രതിഭാസത്തിനാധാരം.
ഒരു നിരീകഷകനും പ്രകാശസ്രോതസ്സിനുമിടയിലുള്ള പിണ്ഡമേറിയ വസ്തുവിന്റെ ഗുരുത്വാകർഷണം കാരണം പ്രകാശം വളഞ്ഞു സഞ്ചരിക്കുകയും അങ്ങനെ പ്രകാശസ്രോതസ്സിന്റെ വികലമായ ചിത്രങ്ങൾ (Images) ലഭ്യമാവുകയും ചെയ്യുന്നു.
പിണ്ഡമേറിയ വസ്തു ഒരു ലെൻസ് ആയി ഉപയോഗിക്കപ്പെടുകയാണിവിടെ.
ലെൻസിന്റെ പിണ്ഡം, വലിപ്പം, സ്ഥാനം എന്നിവയനുസരിച്ച് ഒന്നോ അതിലധികമോ ചിത്രങ്ങൾ, ചിത്രങ്ങളുടെ ഒരു പൂർണവലയം( ഐൻസ്റ്റീൻ റിംഗ് ), ചിത്രങ്ങളുടെ അപൂർണവലയം(ആർക്കുകൾ) എന്നിവയിലേതെങ്കിലും ഉണ്ടാവാം.
ആദ്യം ഈ പ്രതിഭാസം നിരീക്ഷിക്കപ്പെട്ടത് 1979ലാണ്.
അതിനുശേഷം നൂറിലധികം ഗുരുത്വാകർഷണ ലെൻസുകൾ നിരീക്ഷിക്കപ്പെട്ടിട്ടുണ്ട്.
നിരീക്ഷണ ജ്യോതിശാസ്ത്രത്തിൽ തമോദ്രവ്യത്തിന്റെ സാന്നിദ്ധ്യം കണ്ടെത്താൻ ഗുരുത്വാകർഷണ ലെൻസിങ് ഉപയോഗിക്കാറുണ്ട്.
വിദൂര താരാപഥങ്ങളെ നിരീക്ഷിക്കാനും അങ്ങനെ ഹബിൾ സ്ഥിരാങ്കത്തിന്റെ മൂല്യം കണ്ടെത്താനുമുള്ള ഒരു  പ്രകൃതിദത്ത ടെലസ്കോപ്പ് ആയും ഇതിനെ കണക്കാക്കുന്നു.
ലെൻസിങിലൂടെ കിട്ടിയ വിവരങ്ങൾ താരാപഥങ്ങളുടെ പരിണാമത്തെക്കുറിച്ചു പഠിക്കാനും ഉപയോഗിക്കാം.
ഗുരുത്വാകർഷണ തരംഗ ജ്യോതിശാസ്ത്രം(Gravitational Wave Astronomy) Artist's impression of the space-borne gravitational wave detector LISA
ബൈനറി പൾസാറുകളെക്കുറിച്ചുള്ള പഠനം ഗുരുത്വതരംഗങ്ങൾ നിലനിൽക്കുന്നുവെന്നതിന് തെളിവു നൽകി.
(Orbital decay എന്ന ഭാഗം കാണുക).
വളരെ ദൂരെ നിന്നുള്ള ഗുരുത്വ തരംഗങ്ങൾ കണ്ടെത്താനുള്ള ശ്രമമാണ് ആപേക്ഷികതയുമായി ബന്ധപ്പെട്ട ഇപ്പോഴത്തെ പ്രധാന ഗവേഷണവിഷയം.
നിരവധി ഭൗമോപരിതല സംസൂചകങ്ങൾ(detectors) അതിനായി ഉപയോഗിക്കുന്നു.
ഗുരുത്വതരംഗങ്ങളുടെ വ്യതികരണം നിരീക്ഷിക്കാനുള്ള ജിയോ 600 (GEO 600), ലിഗോ (LIGO) (three detectors), TAMA 300, VIRGO എന്നിവയാണ് അവയിൽ പ്രധാനം.
അമേരിക്കൻ ഐക്യനാടുകളും യൂറോപ്പും സംയുക്തമായി ഒരു ബഹിരാശ സംസൂചകം,  LISA,  നിർമ്മിച്ചു വരുന്നു.
ജ്യോതിർഗോളങ്ങൾ പുറപ്പെടുവിക്കുന്ന വിദ്യുത്കാന്തികതരംഗങ്ങളുടെ പഠനത്തിലൂടെ ലഭ്യമല്ലാത്ത പല വിവരങ്ങളും ഗുരുത്വാകർഷണ തരംഗങ്ങളുടെ പഠനത്തിലൂടെ ലഭ്യമാകുമെന്ന് കരുതപ്പെടുന്നു.
തമോഗർത്തങ്ങൾ , ന്യൂട്രോൺ നക്ഷത്രങ്ങൾ , വെള്ളക്കുള്ളന്മാർ എന്നിവയെക്കുറിച്ചും ചില സൂപ്പർനോവകളെക്കുറിച്ചും പ്രപഞ്ചത്തിന്റെ പരിണാമത്തിനു കാരണമായ പല പ്രതിഭാസങ്ങളെക്കുറിച്ചും(ഉദാ.കോസ്‌മിക് സ്ട്രിംഗുകൾ) വ്യക്തമായ വിവരങ്ങൾ നൽകാൻ ഈ പഠനങ്ങൾക്കാവുമെന്ന് പ്രതീക്ഷിക്കപ്പെടുന്നു.
തമോഗർത്തങ്ങൾ,മറ്റു സാന്ദ്രതയേറിയ വസ്തുക്കൾ
സാമാന്യ ആപേക്ഷികതപ്രകാരം ഒരു വസ്തുവിന്റെ പിണ്ഡവും അതിന്റെ ആരവും തമ്മിലുള്ള അനുപാതം വളരെക്കൂടുതലാവുമ്പോൾ ഒരു തമോദ്വാരം രൂപപ്പെടുന്നു.
ഗുരുത്വാകർഷണം കാരണം പ്രകാശത്തിനു പോലും രക്ഷപെടാൻ സാധിക്കാത്ത മേഖലയാണിത്.
ചന്ദ്രശേഖർ സീമയ്ക്കു മുകളിൽ പിണ്ഡമുള്ള നക്ഷത്രങ്ങൾ അവസാനകാലത്ത് തമോദ്വാരമായിത്തീർന്നേക്കാം.
സാധാരണഗതിയി എല്ലാ താരാപഥങ്ങൾക്കും നടുവിൽ ദശലക്ഷക്കണക്കിന് സൗരപിണ്ഡം ഭാരമുള്ള ഒരു തമോഗർത്തമുണ്ടാവാം എന്ന് അനുമാനിക്കുന്നു.
ഈ തമോഗർത്തത്തിന്റെ സാന്നിദ്ധ്യം ഒരു താരാപഥത്തിന്റെ പരിണാമത്തിൽ പ്രധാന പങ്കു വഹിക്കുന്നു.
പ്രപഞ്ചശാസ്ത്രത്തിൽ
ഭൗതിക പ്രപഞ്ചശാസ്ത്രത്തിലെ ഇന്നുള്ള മാതൃകകൾ ഐൻസ്റ്റൈന്റെ ഫീൽഡ് സമവാക്യങ്ങളെ( കോസ്മോളജിക്കൽ സ്ഥിരാങ്കം ഉൾപ്പെടെയുള്ളത്) അടിസ്ഥാനപ്പെടുത്തിയാണ് രൂപീകരിക്കപ്പെട്ടിരിക്കുന്നത്.
R a b − 1 2 R g a b + Λ g a b = κ T a b {\displaystyle R_{ab}-{\textstyle 1 \over 2}R\,g_{ab}+\Lambda \ g_{ab}=\kappa \,T_{ab}}
ഇവിടെ g ab മെട്രിക് ടെൻസറാണ്.
ഈ സമവാക്യങ്ങളുടെ ഏകജാതീയവും ഐസോട്രൊപികും(Homogeneous and Isotropic) ആയ നിർദ്ധാരണമൂല്യങ്ങൾ, ഫ്രീഡ്മാൻ ലെമറ്റർ റോബർട്സൺ നിർദ്ധാരണമൂല്യങ്ങൾ , ഭൗതികശാസ്ത്രജ്ഞർക്ക് പ്രപഞ്ചത്തിന്റെ സൈദ്ധാന്തിക മാതൃക നിർമ്മിക്കാൻ സഹായകരമാണ്.
പ്രപഞ്ചത്തിന്റെ ചില ചെറിയ ഗുണധർമ്മങ്ങൾ, (ഉദാ.matter density) നിരീക്ഷണങ്ങളിലൂടെ കണ്ടുപിടിച്ച് ഈ സൈദ്ധാന്തിക മാതൃകയുമായി താരതമ്യപ്പെടുത്താം.
മഹാവിസ്ഫോടനത്തെത്തുടർന്നുണ്ടായ ചെറുമൂലകങ്ങളുടെ രൂപീകരണം ( ബിഗ്ബാങ് ന്യൂക്ലിയോസിന്തസിസ് ), ഭൗതികപ്രപഞ്ചത്തിന്റെ ഘടന , കോസ്മിക് മൈക്രോവേവ് വികിരണത്തിന്റെ സാന്നിധ്യം എന്നിവയെക്കുറിച്ച് ലഭ്യമായ നിരീക്ഷണഫലങ്ങളെല്ലാം സാമാന്യ ആപേക്ഷികതയുടെ പ്രവചനങ്ങളെ ശരിവയ്ക്കുന്നു.
പ്രപഞ്ചത്തിന്റെ വികാസത്തിന്റെ തോതിനെക്കുറിച്ചുള്ള പഠനം, അതിലെ ദ്രവ്യത്തിന്റെ അളവ് കണ്ടെത്താൻ സഹായിക്കുന്നു, പക്ഷെ ദ്രവ്യത്തിന്റെ സ്വഭാവം അജ്ഞാതമായിത്തന്നെ നിലനിൽക്കുന്നു.
പ്രപഞ്ചത്തിലെ ആകെ ദ്രവ്യത്തിന്റെ 90% തമോദ്രവ്യമാണ് .
തമോദ്രവ്യത്തിന് പിണ്ഡം അഥവാ ഗുരുത്വാകർഷണം ഉണ്ട് എങ്കിലും അവ വൈദ്യുത കാന്തിക തരംഗങ്ങളുമായി ഇടപെടു(interaction)ന്നില്ല.
നിലവിലുള്ള കണികാഭൗതികസിദ്ധാന്തങ്ങൾ ഉപയോഗിച്ച് ഇവയുടെ സ്വഭാവം വിശദീകരിക്കാൻ സാധ്യമല്ല.
സൂപ്പർനോവ Iഎ ,കോസ്മിക് ബാക്ഗ്രൗണ്ട് റേഡിയേഷൻ എന്നിവ ഉപയോഗിച്ചുള്ള പഠനങ്ങളിൽ നിന്നും പ്രപഞ്ചത്തിന്റെ വികാസത്തിന്റെ ത്വരണം കൂടുന്നു എന്നും ഈ വികാസത്തെ ഒരു പ്രത്യേക Equation of state ഉള്ള കോസ്മോളജിക്കൽ സ്ഥിരാങ്കം അഥവാ തമോ ഊർജ്ജം കാര്യമായി സ്വാധീനിക്കുന്നു എന്നും മനസ്സിലാക്കാം.
വളരെയധികം ത്വരണം ഉള്ള ഏകദേശം 10 − 33 {\displaystyle 10^{-33}} സെക്കന്റ് സമയം മാത്രം നീണ്ടു നിന്ന പ്രപഞ്ചത്തിന്റെ ഒരു പരിണാമദശ (inflationary phase)യെക്കുറിച്ച 1980-ൽ പരാമർശിക്കപ്പെട്ടിരുന്നു.
ഇത് മഹാവിസ്ഫോടന സിദ്ധാന്തം ഉപയോഗിച്ച് വിശദീകരിക്കാം.
എന്നാൽ ഇപ്പോഴുള്ള പ്രപഞ്ചത്തിന്റെ ത്വരണം ഈ പ്രതിഭാസത്തിനു സമാനമല്ല എന്നും ഇതു വിശദീകരിക്കാൻ ഗുരുത്വാകർഷണത്തിന്റെ ക്വാണ്ടം സിദ്ധാന്തം ഉപയോഗിക്കാം എന്നും ശാസ്ത്രജ്ഞർ വിശ്വസിക്കുന്നു.
ക്വാണ്ടം സിദ്ധാന്തവുമായുള്ള ബന്ധം
സാമാന്യ ആപേക്ഷികതാസിദ്ധാന്തവും ക്വാണ്ടം സിദ്ധാന്തവും ആധുനിക ഭൗതികശാസ്ത്രത്തിലെ രണ്ട് അതിപ്രധാനശാഖകളാണ്.
ക്വാണ്ടം ഭൗതികത്തിൽ ഇന്നു നിലനിൽക്കുന്ന സിദ്ധാന്തങ്ങൾ സാമാന്യ ആപേക്ഷികതയുമായി പൊരുത്തപ്പെടുമോ എന്നത് ശാസ്ത്രലോകത്തെ ഒരു തുറന്നചോദ്യമാണ്.
വക്രിച്ച സ്ഥലകാലത്തിലെ ക്വാണ്ടം ഫീൽഡ് സിദ്ധാന്തം
ഇന്നു നിലവിലുള്ള ക്വാണ്ടം ഫീൽഡ് സിദ്ധാന്തങ്ങൾ വക്രതയില്ലാത്ത(flat) മിൻകോവ്സ്കി തലത്തിലാണ് നിർവചിക്കപ്പെട്ടിരിക്കുന്നത്.
ശക്തികുറഞ്ഞ ഗുരുത്വമണ്ഡലത്തിലെ കണികകൾക്ക് ഇത് സ്വീകാര്യമാണ്.
എന്നാൽ (ക്വാണ്ടം)ദ്രവ്യത്തെ സ്വാധീനിക്കത്തക്കവണ്ണം ഗുരുത്വാകർഷണത്തിന്റെ ശക്തമായ സാന്നിദ്ധ്യമുള്ള സന്ദർഭങ്ങളിൽ വളഞ്ഞ സ്ഥലകാലത്തിലെ സിദ്ധാന്തങ്ങൾ ഉപയോഗിക്കേണ്ടി വരും.
ഈ സിദ്ധാന്തങ്ങൾ ഉപയോഗിച്ച് തമോഗർത്തങ്ങൾ ബ്ലാക്ബോഡി വർണശ്രേണിയിലെ വികിരണങ്ങളായ ഹോക്കിങ് വികിരണം പുറപ്പെടുവിക്കുന്നുവെന്ന് തെളിയിക്കാനാവും.
ഈ വികിരണങ്ങൾ തമോഗർത്തങ്ങളുടെ താപഗതികം വിശദീകരിക്കുന്നതിൽ പ്രധാന പങ്കു വഹിക്കുന്നു.
ക്വാണ്ടം ഗുരുത്വം Projection of a Calabi-Yau manifold , one of the ways of compactifying the extra dimensions posited by string theory
ക്വാണ്ടം ഭൗതികപ്രകാരമുള്ള ദ്രവ്യത്തിന്റെ സ്വഭാവവും സ്ഥലകാലജ്യാമിതിയുടെ നിർവചനവും തമ്മിൽ പൊരുത്തപ്പെടേണ്ടതിന്റെ ആവശ്യകതയും സിംഗുലാരിറ്റികളുടെ ആവിർഭാവവും ശാസ്ത്രജ്ഞരെ ക്വാണ്ടം ഗുരുത്വത്തിന്റെ ഒരു സമ്പൂർണ സിദ്ധാന്തം എന്ന ആശയത്തിൽ കൊണ്ടെത്തിച്ചു.
തമോഗർത്തങ്ങളുടെ ആന്തരഘടന വിശദീകരിക്കുന്നതിനും പ്രപഞ്ചോല്പത്തിയുടെ ആദ്യഘട്ടങ്ങൾ വിശദീകരിക്കുന്നതിനും പ്രയോജനപ്പെടത്തക്ക രീതിയിൽ ക്വാണ്ടം ഭൗതികത്തിന്റെ ഭാഷയിൽ ഗുരുത്വവും അതോടനുബന്ധിച്ചുള്ള വക്രിച്ച സ്ഥലകാലജ്യാമിതിയും നിർവചിക്കുന്നതിനുള്ള ശ്രമത്തിലാണ് ഗവേഷകർ.
ഇത് കൂടി കാണുക ആൽബർട്ട് ഐൻസ്റ്റൈൻ ആപേക്ഷികതാ സിദ്ധാന്തം അവലംബം
സാമി യൂസുഫ് ഇംഗ്ലീഷ് വിലാസം https://ml.wikipedia.org/wiki/Sami_Yusuf
ഒരു ബ്രിട്ടീഷ് ഗായകനും ഗാനരചയിതാവുമാണ്‌ സാമി യൂസുഫ് (ജനനം:ജൂലൈ 1980) .
ഇസ്‌ലാമുമായി ബന്ധപ്പെട്ട ഗാനങ്ങളാണ്‌ മുഖ്യമായും സാമിയുടെ സംഗീതം.
നിരവധി സാമൂഹിക,മാനുഷിക പ്രശ്നങ്ങളും അദ്ദേഹത്തിന്റെ സംഗീതത്തിന്‌ വിഷയമാകാറുണ്ട്.
തന്റെ പല വരികൾക്കും വീഡിയോ ഒരുക്കിയ അദ്ദേഹം ഇന്ന് ഇസ്‌ലാമിക ലോകത്ത് അറിയപ്പെട്ട ഒരു വ്യക്തിത്വമാണ്‌.
ദ ഗാർഡിയൻ പറയുന്നത്  " ഒരു പക്ഷേ ലോകത്തിൽ ഏറ്റവും പ്രസിദ്ധനായ ബ്രിട്ടീഷ് മുസ്‌ലിമാണ്‌" അദ്ദേഹം എന്നാണ്‌.
2006 ൽ ടൈം മാഗസിൻ അദ്ദേഹത്തെ വിശേഷിപ്പിച്ചത് "ഇസ്‌ലാമിന്റെ ഏറ്റവും വലിയ റോക്ക് താരം" എന്നായിരുന്നു.
ജൂലൈ,1980 ൽ അസറി വംശത്തിൽ പെടുന്ന ഒരു സംഗീത കുടുംബത്തിലാണ്‌ സാമി യൂസുഫിന്റെ ജനനം.
ചെറുപ്രായത്തിൽ തന്നെ പല സംഗീതോപകരണങ്ങളും വായിക്കാൻ പഠിച്ച അദ്ദേഹം ആലാപനത്തിലും ഗാന രചനയിലും അതീവ തല്പരനായിരുന്നു.
ലണ്ടനിലെ റോയൽ അക്കാദമി ഓഫ് മ്യൂസിക് ഉൾപ്പെടെയുള്ള ലോകപ്രസിദ്ധ സ്ഥാപനങ്ങളിലെ സംഗീതജ്ഞരുടെയും രചയിതാക്കളുടെയും കീഴിൽ അദ്ദേഹം സംഗീതം അഭ്യസിച്ചു.
പാശ്ചാത്യ സംഗീതത്തിനു പുറമെ മദ്ധ്യപൂർ‌വേഷ്യൻ സംഗീതത്തിലും നല്ല ധാരണയുണ്ടാക്കി.
പാശ്ചാത്യ-പൗരസ്ത്യ സംഗീത പാരമ്പര്യവുമായി  ആഴത്തിൽ തന്നെ അദ്ദേഹം പരിചയപ്പെട്ടു.
ആൽബങ്ങൾ
സാമിയുടെ കന്നി ആൽബം  2003 ജൂലൈയിൽ പുറത്തിറങ്ങിയ  "അൽ-മുഅല്ലിം" (Al-Mu'allim) ആയിരുന്നു.
ഇത് വൻ വിജയമായി.
2005 ൽ പുറത്തിറങ്ങിയ "മൈ ഉമ്മഃ" (My Ummah) ആയിരുന്നു രണ്ടാമത്തെ സം‌രംഭം.
സാമിയുടെ പല ഗാനങ്ങളും വിവിധ ഭാഷകളിൽ പുനഃസൃഷ്ടിച്ചിട്ടുണ്ട്.
ഇംഗ്ലീഷ്,അറബിക്,പേർഷ്യൻ,തുർക്കി,ഉർദു എന്നിവയാണ്‌ ഇവയിൽ പ്രധാനം.
ലോകത്തിന്റെ വിവിധ ഭാഗങ്ങളിൽ സംഗീത പരിപാടികൾ അവതിരിപ്പിച്ചിട്ടുണ്ട് സാമി.
മുസ്ലിം യുവാക്കൾക്കിടയിൽ വളരെ പ്രസിദ്ധമാണ്‌ അദ്ദേഹത്തിന്റെ ആൽബങ്ങൾ.
2007 ഇസ്താംബൂളിൽ നടന്ന അദ്ദേഹത്തിന്റെ സംഗീത പരിപാടിയിൽ രണ്ടര ലക്ഷം ജനങ്ങൾ പങ്കെടുക്കുകയുണ്ടായി.
ആതുരസേവനം
ആതുരസേവന രംഗത്തും സജീവമാണ്‌ സാമി.
ലോകത്തിന്റെ വിവിധ കോണുകളിലുള്ള നിരാലംബരായ ജനങ്ങളെ സഹായിക്കുന്നതിനും അദ്ദേഹം സമയം കണ്ടെത്തുന്നു.
രോഗികളും എയ്‌ഡ്സ് ബാധിതരുമായ ജനങ്ങളിൽ അവബോധം സൃഷ്ടിക്കാനുദ്ദേശിച്ചുള്ള ദൗത്യ സംഘത്തിനുള്ള പിന്തുണയുടെ ഭാഗമായി 2007 ൽ  സുഡാനിലെ ഒരു അനാഥാലയം സന്ദർശിക്കുകയുണ്ടായി അദ്ദേഹം.
പ്രാദേശിക ആതുരസേവന വിഭാഗവുമായി ബന്ധപ്പെട്ട് സംഭാവന നൽകാനും സമാധാനത്തിനായി പ്രാർത്ഥിക്കാനും അദ്ദേഹം ആവശ്യപ്പെടുകയുണ്ടായി.
അവാർഡ്
2009 ജുലൈയിൽ റോയൊഹാം‌പ്ടൻ സർ‌വകലാശാല സംഗീതം ഉൾപ്പെടെയുള്ള മേഖലകളിൽ അദ്ദേഹത്തിന്റെ അസാധാരണ സംഭാവനകളെ പരിഗണിച്ച് ഓണററി ഡോക്‌ടറേറ്റ് നൽകുകയുണ്ടായി.
ഹെമിസ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Hemis_National_Park
കേന്ദ്രഭരണ പ്രെദേശമായ ലഡാക്ക് ൽ ആണ് ഹെമിസ് ദേശീയോദ്യാനം സ്ഥിതി ചെയ്യുന്നത്.
1981-ലാണ് ഇത് രൂപീകൃതമായത്.
ഇന്ത്യയിലെ ഉയർന്ന ഭൂമേഖലയിൽ സ്ഥിതി ചെയ്യുന്ന ഏറ്റവും വലിയ വന്യജീവി സംരക്ഷണ കേന്ദ്രമാണിത്.
മുഖ്യമായി ഹിമപ്പുലിയെ സംരക്ഷിക്കുന്ന മേഖലയാണ് ഭൂപ്രകൃതി
സമുദ്രനിരപ്പിൽ നിന്നും 5854 മീറ്റർ വരെ ഉയരത്തിൽ സ്ഥിതി ചെയ്യുന്ന ഇതിന്റെ വിസ്തൃതി 4100 ചതുരശ്ര കിലോമീറ്ററാണ്.
പർവതങ്ങൾ നിറഞ്ഞ പ്രദേശമാണിത്.
അങ്ങിങ്ങായി പുമേടുകളും താഴ്വരകളിൽ കുറ്റിക്കാടുകളും കാണാം.
പോപ്ലാർ , ബിർച്ച് , ജൂനിപെർ എന്നിവയാണ് പ്രധാന വൃക്ഷങ്ങൾ.
ഹിമപ്പുലി , ടിബറ്റൻ കാട്ടുകഴുത , ഐബക്സ് , ടിബറ്റൻ ആർഗലി , ഹിമാലയൻ മാർമറ്റ് തുടങ്ങിയവയാണ് ഇവിടുത്തെ പ്രധാന ജന്തുക്കൾ.
എഴുപതിലേറെ പക്ഷിവർഗ്ഗങ്ങളും ഇവിടെയുണ്ട്.
അതിൽ റോസ് ഫിഞ്ച് ഇനത്തില്പ്പെട്ടവയാണ് ഏറ്റവും കൂടുതൽ
ജമ്മു-കശ്മീരിന്റെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ഹെമ്ലോക് പ്ലാന്റ് ഇംഗ്ലീഷ് വിലാസം https://ml.wikipedia.org/wiki/Conium_maculatum
Poison Hemlock
ഹെമ്ലോക് പ്ലാന്റ് (Conium maculatum) യൂറോപ്പിനു സമീപമുള്ള ചില ദ്വീപുകളിൽ കടലിനോടോ ജലാശയത്തോടോ ചേർന്നും കാണപ്പെടുന്നു.
ആളെക്കൊല്ലി സസ്യങ്ങളായതിനാൽ ഇവയ്ക്ക് മറ്റൊരു പേരു കൂടിയുണ്ട്.
ഡെഡ് മാൻ ഫിംഗേംഴ്സ് അഥവാ മരിച്ച മരിച്ച മനുഷ്യന്റെ വിരലുകൾ' .
കപ്പയുടെയും ക്യാരറ്റിന്റെയും പോലെയുള്ള വേരുകളാണ് ഈ ചെടിയുടെ മുഖ്യ ആകർഷണം.
ഇലകൾ മല്ലിയുടേത്  പോലെയാണ്.
ഉറപ്പില്ലാത്ത മണ്ണിൽ പോലും ഇവ ധാരാളമായി വളരുന്നുണ്ട്.
A 19th-century illustration of C. maculatum Hemlock seed heads in late summer The Death of Socrates , by Jacques-Louis David (1787)
ഇതും കാണുക List of poisonous plants അവലംബം പുറത്തേയ്ക്കുള്ള കണ്ണികൾ Wikisource has the text of the 1905 New International Encyclopedia article Hemlock .
Conium maculatum (Hemlock) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹെയ് നദി
ഹെയ് നദി ( South Slavey : Kátå’odehche ) കാനഡയിലെ വടക്കൻ ആൽബർട്ടയിലും തെക്കൻ വടക്കുപടിഞ്ഞാറൻ പ്രദേശങ്ങളിലുമുള്ള ഒരു വലിയ നദിയാണ്.
ഇത് വടക്ക് പടിഞ്ഞാറൻ ആൽബർട്ടയിലെ മസ്‌കെഗിൽ നിന്ന് ഉത്ഭവിച്ച് പടിഞ്ഞാറ് ബ്രിട്ടീഷ് കൊളംബിയയിലേക്ക് ഒഴുകുകയും തുടർന്ന് വടക്കോട്ട് വളഞ്ഞ് ആൽബർട്ടയിലേക്ക് തിരിച്ചൊഴുകി അവിടെ വടക്ക്-വടക്കുകിഴക്കൻ ഗതി പിന്തുടർന്ന് വടക്കുപടിഞ്ഞാറൻ പ്രദേശങ്ങളിലേക്ക് പോകുന്നു.
രണ്ട് പ്രധാന ജലപാതങ്ങളായ അലക്സാണ്ട്ര വെള്ളച്ചാട്ടവും ലൂയിസ് വെള്ളച്ചാട്ടവും കടന്ന ശേഷം, ഇത് ഹെയ് റിവർ നഗരത്തിലൂടെ ഒഴുകി ഗ്രേറ്റ് സ്ലേവ് തടാകത്തിലേക്ക് പതിക്കുന്നു.
702 കിലോമീറ്റർ (436 മൈൽ) ആകെ നീളമുള്ള ഹെയ് നദിയുടെ നീർത്തട മേഖല 48,200 ചതുരശ്ര കിലോമീറ്ററുമാണ് (18,600 ചതുരശ്ര മൈൽ).
ഹെയ് നദിയുടെ പോഷകനദികൾ ചിൻചാഗ നദി, മീൻഡർ നദി (തെക്കൻ സ്ലേവി ഭാഷയിൽ: തഹ്ചീ), സ്റ്റീൻ നദി, മെൽവിൻ നദി, ലിറ്റിൽ ഹെയ് നദി എന്നിവയാണ്.
ഹെയ്ക്കെ ലാസ്സ്ഷ് ഇംഗ്ലീഷ് വിലാസം https://ml.wikipedia.org/wiki/Heike_L%C3%A4tzsch
ഹെയ്ക്കെ വെഡേക്കിൻഡ് née ലാസ്ചെച്ച് (1973 ഡിസംബർ 19 ന് ബ്രോൺഷെവിഗ്, ലോവർ സാക്സോണിയിൽ ജനനം) ജർമ്മനിയുടെ മുൻ ഫീൽഡ് ഹോക്കി സ്ട്രൈക്കർ ആണ്.
ഗ്രീസിലെ ഏഥൻസ്സിൽ നടന്ന 2004 ഒളിമ്പിക്സിൽ വനിതാ നാഷണൽ ടീമിലെ സ്വർണമെഡൽ ജേതാവ് ആയിരുന്നു.
1990-ൽ സിഡ്നിയിൽ നടന്ന ലോകകപ്പിൽ പതിനാറാം വയസ്സിൽ അവർ അന്താരാഷ്ട്രതലത്തിൽ അരങ്ങേറ്റം നടത്തി.1992 മുതൽ തുടർച്ചയായി നാല് സമ്മർ ഒളിമ്പിക്സിൽ കളിച്ചു.
2004-ൽ ഏഥൻസ് ഗെയിംസ്ക്കുശേഷം ലാസ്സെഷ് വിരമിച്ചു.
ആകെ 250 മത്സരങ്ങൾ ജർമ്മനിയെ പ്രതിനിധീകരിച്ചിരുന്നു.
അന്താരാഷ്ട്ര സീനിയർ ടൂർണമെന്റുകൾ 1990 – ലോക കപ്പ് , Sydney (8th place) 1991 – യൂറോപ്യൻ നേഷൻസ് കപ്പ് , Brussels (2nd place) 1992 – സമ്മർ ഒളിമ്പിക്സ് , Barcelona (2nd place) 1994 – ലോക കപ്പ് , Dublin (4th place) 1995 – യൂറോപ്യൻ നേഷൻസ് കപ്പ് , Amstelveen (3rd place) 1995 – ചാമ്പ്യൻസ് ട്രോഫി , Mar del Plata (4th place) 1995 – ഒളിമ്പിക് യോഗ്യതാ ടൂർണമെന്റ് , Cape Town (3rd place) 1996 – സമ്മർ ഒളിമ്പിക്സ് , Atlanta (6th place) 1997 – ചാമ്പ്യൻസ് ട്രോഫി , Berlin (2nd place) 1998 – ലോക കപ്പ് , Utrecht (3rd place) 1999 – ചാമ്പ്യൻസ് ട്രോഫി , Brisbane (3rd place) 1999 – യൂറോപ്യൻ നേഷൻസ് കപ്പ് , Cologne (2nd place) 2000 – ഒളിമ്പിക് യോഗ്യതാ ടൂർണമെന്റ് , Milton Keynes (3rd place) 2000 – ചാമ്പ്യൻസ് ട്രോഫി , Amstelveen (2nd place) 2000 – സമ്മർ ഒളിമ്പിക്സ് , Sydney (7th place) 2002 – ലോക കപ്പ് , Perth (7th place) 2004 – ഒളിമ്പിക് ക്വാളിഫയർ , Auckland (4th place) 2004 – സമ്മർ ഒളിമ്പിക്സ് , Athens (1st place) അവലംബം Profile on Hockey Olympia
ഹെയ്ഡി സോറൻസെൻ ഇംഗ്ലീഷ് വിലാസം https://ml.wikipedia.org/wiki/Heidi_S%C3%B8rensen ഹെയ്ഡി സോറൻസെൻ  2007 ആഗസ്റ്റിൽ.
സോഷ്യലിസ്റ്റ് ലെഫ്റ്റ് പാർട്ടിയുടെ ഒരു നോർവീജിയൻ രാഷ്ട്രീയക്കാരിയാണ് ഹെയ്ഡി സോറൻസെൻ (ജനനം: 14 ഫെബ്രുവരി 1970).
ഡാനിഷ് പിതാവിനൊപ്പം, സോറൻസൻ തന്റെ ആദ്യകാല ജീവിതത്തിൽ ഡാനിഷ് പൗരത്വം നേടിയിരുന്നു.
അവർ ലെവാഞ്ചറിൽ ജനിച്ചു, ഒരു cand.mag-ന് വേണ്ടി പഠിച്ചു.
1989 നും 1992 നും ഇടയിൽ ബിരുദം നേടി.
അവരുടെ ചെറുപ്പത്തിൽ സോറൻസെൻ ഒരു സജീവ പരിസ്ഥിതി പ്രവർത്തകയായിരുന്നു.
കൂടാതെ 1993 നും 1994 നും ഇടയിൽ Natur og Ungdom ന്റെ നേതാവായിരുന്നു.
പിന്നീട് 1995 നും 1998 നും ഇടയിൽ ഫ്രണ്ട്സ് ഓഫ് ദ എർത്ത് നോർവേയുടെ നേതാവായി.
അവർ 1991 മുതൽ 1995 വരെ No to the EU (Norway) വർക്കിംഗ് കമ്മിറ്റി അംഗവുമായിരുന്നു.
അവർ 2001-ൽ ഓസ്ലോയിൽ നിന്ന് നോർവേ പാർലമെന്റിലേക്ക് തിരഞ്ഞെടുക്കപ്പെട്ടു.
പക്ഷേ 2005-ൽ വീണ്ടും തിരഞ്ഞെടുക്കപ്പെട്ടില്ല.
പകരം അവർ ഒരു ഡെപ്യൂട്ടി പ്രതിനിധിയായി സേവനമനുഷ്ഠിച്ചു.
എന്നാൽ ക്രിസ്റ്റിൻ ഹാൽവോർസനെ സ്റ്റോൾട്ടൻബെർഗിന്റെ രണ്ടാം കാബിനറ്റിലേക്ക് നിയമിച്ചതിനാൽ പതിവായി കണ്ടുമുട്ടി.
2007 ഒക്ടോബറിൽ, പരിസ്ഥിതി മന്ത്രാലയത്തിൽ സ്റ്റേറ്റ് സെക്രട്ടറിയായി സേവനമനുഷ്ഠിച്ച സോറൻസെൻ സ്വയം കാബിനറ്റ് അംഗമാകാൻ പാർലമെന്റ് വിട്ടു.
2012-ൽ രാജിവച്ച ശേഷം അവർ പാർലമെന്റിലേക്ക് മടങ്ങി.
അവിടെ 2013-ൽ കാലാവധി അവസാനിക്കുന്നതുവരെ ക്രിസ്റ്റിൻ ഹാൽവോർസന്റെ പകരക്കാരനായി വീണ്ടും സേവനമനുഷ്ഠിച്ചു.
1997 മുതൽ 2001 വരെ നോർവീജിയൻ ഉപഭോക്തൃ കൗൺസിലിലും 1999 മുതൽ നോർവീജിയൻ ബോർഡ് ഓഫ് ടെക്‌നോളജിയിലും 2000 മുതൽ നോർവേയിലെ റിസർച്ച് കൗൺസിലിന്റെ ബോർഡിലും 2013 മുതൽ നോർവീജിയൻ സ്‌കൂൾ ഓഫ് സ്‌പോർട് സയൻസസിലും അംഗമായിരുന്നു സോറൻസൻ.
ഊർജ്ജവും മാലിന്യ സംസ്കരണവും സംബന്ധിച്ച നോർവീജിയൻ ഔദ്യോഗിക റിപ്പോർട്ടുകൾ നിർമ്മിക്കുന്ന കമ്മിറ്റികളിൽ അംഗമായും പ്രവർത്തിച്ചിട്ടുണ്ട്.
ഹെയാൽഡ്ടൌൺ കോമ്പ്രിഹെൻസീവ് സ്ക്കൂൾ ഇംഗ്ലീഷ് വിലാസം https://ml.wikipedia.org/wiki/Healdtown_Comprehensive_School
ദക്ഷിണാഫ്രിക്കയിലെ ഈസ്റ്റേൺ കേപ്പ് പ്രൊവിൻസിലെ ഫോർട്ട് ബ്യൂഫോർട്ട് നഗരത്തിൽ സ്ഥിതിചെയ്യുന്ന ഒരു മെത്തോഡിസ്റ്റ് സ്ക്കൂളാണ് ഹെയാൽഡ്ടൌൺ കോമ്പ്രിഹെൻസീവ് സ്ക്കൂൾ .
1855 ലാണ് ഈ സ്ക്കൂൾ സ്ഥാപിതമായത്.
ഇതിന്റെ ഇപ്പോഴുള്ള പേര് 1994 ലാണ് ഉണ്ടായത്.
ഈ സ്ക്കൂളിന്റെ ചരിത്രത്തിലെല്ലാം ഇത് ഹെയാൽഡ്ടൌൺ എന്നാണ് അറിയപ്പെട്ടിരുന്നത്.
ഇംഗ്ലണ്ടിൽനിന്നുള്ള മെത്തോഡിസ്റ്റ് മിഷണറിയായിരുന്ന ജോൺ ഐലിഫ് ആണ് ഈ സ്ക്കൂൾ സ്ഥാപിച്ചത്.
1865 ൽ ഈ സ്ക്കൂളിന്റെ പ്രവർത്തനം നിലച്ചു എന്നാൽ 1867ൽ വീണ്ടും തുറന്നത് ടീച്ചർ ട്രെയിനിംഗിനും തിയോളജിക്കും വേണ്ടിയുള്ള സ്ക്കൂളായാണ്.
1880 ൽ തിയോളജി സ്ക്കൂൾ മറ്റൊരിടത്തേക്ക് മാറ്റിസ്ഥാപിച്ചു.
പിന്നീട് ടീച്ചർ ട്രെയിനിംഗ്സ്ക്കൂൾ മാത്രമാണിവിടെയുണ്ടായിരുന്നത്.
1898 ലാണ് പെൺകുട്ടികളെ ഇവിടെ പ്രവേശിപ്പിച്ചുതുടങ്ങിയത്.
1925 ൽ ഹൈസ്ക്കുൾ കൂട്ടിച്ചേർത്തു.
1953 ലെ ബൻടു എഡ്യുക്കേഷൻ നിയമപ്രകാരം 1956 ൽ ഈ സ്ക്കൂൾ സർക്കാർ ഏറ്റെടുത്തു.
ഹോസ്റ്റലുകൾ മെത്തോഡിസ്റ്റ് ചർച്ചിന്റെ അധീനതയിൽ തന്നെയായിരുന്നു.
1967 ൽ ഇവിടെ 761 കുട്ടികൾക്ക് പ്രവേശനം നൽകി.
ഇവിടെ പഠിച്ച പ്രധാനപ്പെട്ട വ്യക്തികൾ നെൽസൺ മണ്ടേല (1937 മുതൽ) അദ്ദേഹത്തിന്റെ ഇളയ സഹോദരനും റോബർട്ട് സൊബുക്വേ (1924 - 1978) പാൻ ആഫ്രിക്കൻ കോൺഗ്രസിന്റെ സ്ഥാപകൻ റെയ്മണ്ട മ്ഹിൽബ, ആഫ്രിക്കൻ നാഷണൽ കോൺഗ്രസ് നേതാവ് ജൊനാതൻ മെൽഹോ റയോ, പാൻ ആഫ്രിക്കനിസ്റ്റ് പാർട്ടി അംഗം 81-ാം വയസ്സിൽ 1995 ൽ മരിച്ചു.
അവലംബങ്ങൾ Methodist school survives challenges over 150 years D. G. L. Cragg: Healdtown Institution.
in: Nolan B. Harmon (ed.): The Encyclopedia of World Methodism.
The United Methodist Publishing House, Nashville 1974, pp. 1101f Nelson Mandela: Long Walk to Freedom.
The Autobiography of Nelson Mandela.
Abacus, London 2005, pp. 43-50
ഹെമു കലാനി ഇംഗ്ലീഷ് വിലാസം https://ml.wikipedia.org/wiki/Hemu_Kalani
ഹെമു കലാനി ഇന്ത്യൻ സ്വാതന്ത്ര്യ സമരകാലത്തെ സിന്ധി വിപ്ലവകാരിയും സ്വാതന്ത്ര്യസമര സേനാനിയും ആയിരുന്നു.
( ഹിന്ദി : ہیمو کالانی , ഹിന്ദി : हेमु कालाणी ).
അദ്ദേഹം അഖിലേന്ത്യാ വിദ്യാർത്ഥി ഫെഡറേഷൻ (എഐഎസ്എഫ്) ആയ സ്വരാജ് സേനയുടെ നേതാവായിരുന്നു.
1923 മാർച്ച് 23 ന് സിന്ധിലെ സക്കൂർ എന്ന സ്ഥലത്താണ് ഹെമു കലാനി ജനിച്ചത്.
ഇദ്ദേഹം പെസുമൽ കാലാനിയുടെയും ജെതി ബായിയുടെയും മകനായിരുന്നു.
കുട്ടിക്കാലം മുതൽ യൗവനകാലം വരെ വിദേശ സാധനങ്ങളുടെ ബഹിഷ്ക്കരണത്തിനായി സുഹൃത്തുക്കളോടൊപ്പം പ്രചരണം നടത്തി.
സ്വദേശി ചരക്ക് ഉപയോഗിക്കാനായി ആളുകളെ പ്രേരിപ്പിക്കാൻ ശ്രമിച്ചു.
വിപ്ലവ പ്രവർത്തനങ്ങളിലേക്ക് കൂടുതൽ ആകർഷിക്കപ്പെടുകയും ബ്രിട്ടീഷുകാരെ എതിർത്തുകൊണ്ട് പ്രതിഷേധ പ്രകടനങ്ങളിലും റെയ്ഡിലും പങ്കെടുക്കുകയും ചെയ്തു കൊണ്ട് ബ്രിട്ടീഷ് രാജിന്റെ വാഹനങ്ങൾ കത്തിച്ചുകളയുകയും ചെയ്തിരുന്നു.
സ്വാതന്ത്ര്യ സമരം
മഹാത്മാ ഗാന്ധിയുടെ ക്വിറ്റ് ഇന്ത്യാ പ്രസ്ഥാനം 1942- ൽ ആരംഭിച്ചപ്പോൾ ഹെമു കലാനിയും ചേർന്നു.
സിന്ധിലെ പ്രസ്ഥാനത്തിന്റെ പിന്തുണയ്ക്കായി ബ്രിട്ടീഷ് ഭരണാധികാരികൾ യൂറോപ്യൻ ബറ്റാലിയനുകൾ അടങ്ങുന്ന പ്രത്യേക സേനയെ അയയ്ക്കേണ്ടിവന്നു.
ഒരു റെയിൽവേ ട്രെയിനിൽ ഈ സേനയുടെ സാധനങ്ങളും പ്രാദേശിക സ്ഥലങ്ങളിലൂടെ കടന്നു പോകുന്നതായി ഹെമു കലാനി കണ്ടെത്തി.
ട്രാക്കിൽ നിന്ന് ഫിഷ് പ്ലേറ്റുകൾ ഒഴിവാക്കുന്നതിലൂടെ പാളംതെറ്റിക്കാൻ തീരുമാനിക്കുകയും ചെയ്തു.
ഇതിലേയ്ക്കുവേണ്ടി അദ്ദേഹത്തിനും അദ്ദേഹത്തിന്റെ സഹപ്രവർത്തകർക്കും ആവശ്യമായ ഉപകരണങ്ങൾ ഇല്ലാത്തതിനാൽ അവ പരിഹരിക്കാനുള്ള മാർഗ്ഗമായി ഒരു കയർ ഉപയോഗിക്കേണ്ടി വന്നു.
അട്ടിമറി അവസാനിപ്പിക്കാൻ കഴിയുന്നതിന് മുൻപ് ബ്രിട്ടീഷ് സേന അവരെ കണ്ടുപിടിച്ചു.
തന്റെ സഹ-ഗൂഢാലോചനക്കാരുടെ പേരുകൾ വെളിപ്പെടുത്താൻ ഹെമുവിനെ പിടികൂടി, അറസ്റ്റുചെയ്യുകയും പീഡിപ്പിക്കുകയും ചെയ്തു.
ഏതെങ്കിലും വിവരം വെളിപ്പെടുത്താൻ അദ്ദേഹം വിസമ്മതിച്ചു, ഒടുവിൽ വിചാരണ ചെയ്യുകയും വധശിക്ഷക്ക് വിധിക്കുകയും ചെയ്തു.
സിന്ധിലെ ജനങ്ങൾ വൈസ്രോയിയോട് ദയകാണിക്കണമെന്ന് അപേക്ഷിച്ചു.
പക്ഷേ, തന്റെ സഹ-ഗൂഢാലോചനക്കാരുടെ വിവരങ്ങൾ അധികാരികൾക്ക് അറിയിക്കണമെന്നതായിരുന്നു അവരുടെ നിലപാട്.
അദ്ദേഹം വിവരങ്ങൾ കൈമാറാൻ വിസമ്മതിച്ചു.
തുടർന്ന് 1943 ജനുവരി 21 ന് അദ്ദേഹം തൂക്കിലേറ്റുകയും ചെയ്തു.
പൈതൃകം ഇന്ത്യ ഗുജറാത്തിലെ കച്ചിലെ അഡിപൂർ നഗരത്തിൽ ഗാന്ധിസമാധി മൈത്രി സ്കൂൾ റോഡിന് സമീപമുള്ള ഹെമു കലാനി പ്രതിമയുമുണ്ട്.
രാജസ്ഥാനിലെ ഭിൽവാര നഗരത്തിലെ പാർക്കാണ്  ബാപ്പു നഗറിലെ ഹെമു കലാനി ഗാർഡൻ സിന്ധു നഗർ കോളനിയിൽ ചിൽഹെഡ് ഹെമു കലാനിയുടെ പ്രതിമ സ്ഥാപിച്ചിരിക്കുന്നു.
ഇത് ചൗക്ക് കടക്കുന്നതിനിടയിലാണ്.
ഇതിനെ ഹെമു കലാനി സർക്കിൾ എന്നു വിളിക്കുന്നു.
ടോയ്ക്ക് സിറ്റി (രാജസ്ഥാൻ), സവായ് മധോപൂർ സർക്കിളിൽ യുവമരണം സംഭവിച്ച ഹെമു കലാനിയുടെ പ്രതിമ സ്ഥാപിച്ചിട്ടുണ്ട്.
അഹമ്മദാബാദ് നഗരം (ഗുജറാത്ത്) രാജാവീർ സർക്കിളിൽ അമർ ഷഹീദ് ശ്രീ ഹേമു കലാനിയുടെ പ്രതിമ സ്ഥാപിച്ചിട്ടുണ്ട്.
ഇൻഡോർ നഗരത്തിൽ റോഡ് വിഭജനത്തിൽ നടുക്കായി ഹേമു കലാനിയുടെ പ്രതിമ സ്ഥാപിച്ചിരിക്കുന്നു.
ഫൈസാബാദ് സിറ്റി തന്റെ പേരിലുള്ള നാഷണൽ പാർക്കുകൾ, അയോദ്ധ്യയിലെ ഒരു ഫൈസാബാദ് മുതൽ അയോദ്ധ്യയിലെ ഒരു നാഷണൽ ലൈബ്രറീസ് ഡെപ്യൂട്ടി സ്പീക്കർ ഓഫീസിനു മുന്നിൽ പാർലമെൻറ് കോംപ്ലക്സിലാണ് ഹെമു കലാനി പ്രതിമ സ്ഥാപിച്ചിരിക്കുന്നത്.
മുംബൈയിലെ വലിയ സിന്ധി ജനസംഖ്യയുള്ള ചെമ്പൂർ പ്രദേശത്ത് സ്വാതന്ത്ര്യസമരസേനാനിയുടെ പേരിലുള്ള ഹെമു കലാനി മാർഗ് ഉണ്ട്.
സിന്ധുനഗർ എന്നും അറിയപ്പെടുന്ന ഉല്ലാസ് നഗർ ഷഹീദ് ഹെമു കലാനിയുടെ പ്രതിമ സ്ഥാപിച്ചിരിക്കുന്നു (ചൗക്ക്).
ജോധ്പൂർ സിറ്റി ( രാജസ്ഥാൻ ) റോഡ് മധ്യത്തിൽ ഹെമു കലാനി പ്രതിമ  സ്ഥാപിച്ചിരിക്കുന്നു.
അജ്മീർ സിറ്റി ( രാജസ്ഥാൻ ) ഡിഗ്രി ബസാറുകൾ ചൗക്കിൽ ഷഹീദ് ഹെമു കലാനിയുടെ പ്രതിമ സ്ഥാപിച്ചിട്ടുണ്ട്.
അജ്മീർ സിറ്റിയിൽ (രാജസ്ഥാൻ) ലഖൻ കോത്രിയ്ക്ക് ഹെമു കലാനി മൊഹല്ല എന്നു പേരുണ്ട്.
ഡെൽഹി സിറ്റിയിൽ (ലജ്പത് നഗർ) ഷഹീദ് ഹെമു കലാനി സർവോദയ ബാല വിദ്യാലയ എന്ന സീനിയർ സെക്കൻഡറി സ്കൂൾ ഷഹീദ് ഹെമു കലാനിയുടെ പേരിലുള്ള സിന്ധി കോളനി പ്രദേശത്ത് സ്ഥിതി ചെയ്യുന്ന കാൺപൂർ സിറ്റിയിൽ ഹെമു കലാനി പാർക്ക് ഉണ്ട്.
ഷീഹദ് ഹെമു കലാനിയുടെ പേരിലുള്ള സാഹിജയർ ഏരിയയിൽ കോട്ട സിറ്റിയിൽ ഹൂമ കാലാനി സമുദായിക് ഭവൻ.
സ്ഥിതി ചെയ്യുന്നു  .
മഹാരാഷ്ട്രയിലെ ധൂലെ നഗരം ഷഹീദ് ഹെമു കലാനി റോഡിലുണ്ട്.
മഹാരാഷ്ട്രയിലെ അമൽനർ ഷഹീദ് ഹെമു കലാനി റോഡ് ഉണ്ട്.
മഹാരാഷ്ട്രയിലെ പിംപ്രി-ചിൻചവാദ് നഗരത്തിൽ ഹെമി കലാനി ഗാർഡൻ (കുട്ടികളുടെ പാർക്ക്), ഹെമി കലാനി ഹൗസിങ് സൊസൈറ്റി എന്നിവ സ്ഥിതിചെയ്യുന്നു.
രാജസ്ഥാനിലെ ഭിൽവാര നഗരം സിന്ധു നഗറിലെ റോഡ് സ്ക്വയർ ഹെമു കലാനി ചൗക്ക്.
എന്നറിയപ്പെടുന്നു മധ്യപ്രദേശിലെ നീമച്ച് നഗരം ഹെമു കലാനി ചൌക്ക് എന്നു പേരുള്ള റോഡിൽ സ്ക്വയർ ഷഹീദ് ഹെമു കലാനിയുടെ പ്രതിമ സ്ഥാപിച്ചിട്ടുണ്ട്.
ബിക്കാനീർ സിറ്റിയിലെ റോഡ് മുറിച്ചു (രാജസ്ഥാൻ) മധ്യത്തിൽ ഹെമു കലാനിയുടെ പ്രതിമ സ്ഥാപിക്കുകയായിരുന്നു.
1943 ജനുവരി 21 ന് ഹേമുവിന്റെ തൂക്കിക്കൊന്നതിനുശേഷം ഇന്ദ്ര ബഹദൂർ ഖാരെ എഴുതിയ കാവ്യ "ഹേമു കലാനി" 1943 ജനുവരി 25 നാണ് എഴുതിയത്.
74 വർഷത്തിനു ശേഷം 2017 ലാണ് അത് പ്രസിദ്ധീകരിക്കപ്പെട്ടത്.
ഷഹീദ് ഹെമു കലാനിയുടെ പേരിലുള്ള സിന്ധി കോളനി പ്രദേശത്ത് സ്ഥിതി ചെയ്യുന്ന അമർ ഷെയ്ദ് ഹെമു കലാനി പാർക്ക് എന്ന പേരിൽ ഒരു പാർക്ക് പ്രവർത്തിക്കുന്നുണ്ട്.
സിന്ധ് ഹെമു കലാനി പാർക്ക്, സുകൂർ - പിന്നീട് ഖാസിം പാർക്ക് എന്ന് പുനർനാമകരണം ചെയ്തു.
അവലംബം Hemu Kalani എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹെമെറ്റ്
ഹെമെറ്റ് , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ , റിവർസൈഡ് കൗണ്ടി യിലെ സാൻ ജസീന്തോ താഴ്വര യിൽ സ്ഥിതിചെയ്യുന്ന ഒരു നഗരമാണ്.
27.8 ചതുരശ്ര മൈൽ (72 ചതുരശ്ര കിലോമീറ്റർ) വിസ്തൃതിയുള്ള ഈ നഗരം, അയൽനഗരമായ സാൻ ജസീന്തോ യിലേയ്ക്കു കൂടി പരന്നു കിടക്കുന്ന സാൻ​ ജസീന്തോ താഴ്വര യുടെ ഏകദേശം പകുതിയോളം ഉൾക്കൊണ്ടിരിക്കുന്നു.
2010 ലെ സെൻസസ് രേഖകൾ പ്രകാരം ഈ നഗരത്തിലെ ആകെ ജനസംഖ്യ 78,657 ആയിരുന്നു.
ഹെയ്ംഗ് സോംനാംഗ് എൻഗോർ ഇംഗ്ലീഷ് വിലാസം https://ml.wikipedia.org/wiki/Haing_S.
_Ngor
ഒരു കംബോഡിയൻ അമേരിക്കൻ ഗൈനക്കോളജിസ്റ്റും ഒബ്സ്റ്റട്രിഷ്യനും, നടനും, രചയിതാവുമാണ് ഹെയ്ംഗ് സോംനാംഗ് എൻഗോർ (ജർമൻ: ហាំ ងងសំណាងសំណាងង៉ោ;) ചൈനീസ്: 吳漢潤; പിൻ: winy: wú hànùn; മാർച്ച് 22, 1940 - 1940 - ഫെബ്രുവരി 25, 1996) .
1985 ൽ ദ കില്ലിങ് ഫീൽഡ്സ് (1984) ചിത്രത്തിലെ അഭിനയത്തിന് 1985 ൽ മികച്ച സപ്പോർട്ടിംഗ് നടനുള്ള അക്കാദമി അവാർഡ് നേടി.
അതിൽ അദ്ദേഹം കംബോഡിയൻ പത്രപ്രവർത്തകൻ അഭയാർത്ഥി ഡിത്ത് പ്രാണയെ അവതരിപ്പിച്ചു 1996 ൽ ലോസ് ഏഞ്ചൽസിലെ ഒരു കവർച്ചയിൽ അദ്ദേഹത്തെ കൊലപ്പെടുത്തി.
1996 ഫെബ്രുവരി 25 ന് എൻഗോറിനെ ലോസ് ഏഞ്ചൽസിലെ വീട്ടിൽ വെടിവച്ചു കൊന്നു.
പല കമ്പോഡിയക്കാർ തങ്ങൾക്ക് എൻഗോറിന്റെ എസ്റ്റേറ്റിൽ ഓഹരിയുണ്ടെന്ന് അവകാശപ്പെട്ടു.
ഒരു സ്ത്രീ അമേരിക്കൻ ഐക്യനാടുകളിൽ വന്നശേഷം അദ്ദേഹം അവളെ വിവാഹം കഴിച്ചിരുന്നതായി അവകാശപ്പെട്ടു.
എൻജോർ കംബോഡിയൻ ആസ്തികളിൽ ഭൂരിഭാഗവും ഇളയ സഹോദരൻ ചാൺ സരുണിലേക്ക് പോയി.
അദ്ദേഹത്തിന്റെ അമേരിക്കൻ ആസ്തി നിയമപരമായ ഫീസ് ഉപയോഗിച്ചാണ് അവകാശവാദത്തിന് കാലതാമസം വരുത്തിയത്.
കാലിഫോർണിയയിലെ വൈറ്റ്യർ എന്നറിയപ്പെടുന്ന റോസ് ഹിൽസ് മെമ്മോറിയൽ പാർക്കിലാണ് അദ്ദേഹത്തെ സംസ്കരിച്ചത്.
അവലംബം Further reading Ngor, Haing with Roger Warner.
A Cambodian Odyssey.
Macmillan Publishing Company, 1987.
ISBN 0-02-589330-0 .
Ngor, Haing with Roger Warner.
Survival in the Killing Fields.